Bliv, hvor I kan se hinanden. Lad os nu gøre NASA stolt.
Hvordan ser det ud, Watney?
Det vil glæde dig at høre, -
- at i sektor 14-28 var der overvejende grove partikler, -
- men her i 29 er de meget finere.
Ideelle til kemisk analyse.
Hørte I det? Mark har lige fundet jord.
- Skal vi give medierne besked? - Hvad laver du selv, Martinez?
Holder du MAV'en oprejst?
En visuel inspektion af udstyret er faktisk altafgørende for vores mission.
Desuden kan jeg oplyse, at MAV'en stadig står oprejst.
Watney, når du holder kanalen åben, så svarer Martinez, -
- og så lytter vi andre med, og så bliver jeg irriteret.
Martinez, kaptajnen vil gerne bede dig -
- lukke ædespalten.
Vi plejer at sige, at Martinez taler med en anden legemsdel.
- Var det Beck, der fornærmede mig? - "Dr. Beck", og ja.
Jeg slukker gerne radioerne, chef. Du siger bare til.
Konstant kommunikation er et adelsmærke...
Sluk for dem.
Lige et øjeblik.
Du må undskylde mine landsmænd, Vogel.
Så gerne. Hvor mange prøver skal vi bruge?
Syv. 100 gram pr. styk.
ADVARSEL
Der er en storm på vej.
Kom hellere ind, chef. Du skal se det her.
- Hvad er det? - Et stormvarsel.
Det så jeg i morges. Vi er tilbage, inden den når os.
De har opgraderet estimatet. Stormen bliver meget værre.
Martinez, hvordan ser det ud?
Slemt.
1.200 km i diameter, kurs 24,41 grader.
Lige imod os.
"Med nuværende eskalering anslås en kraft på 8.600 newton."
- Hvad er faregrænsen? - 7.500.
Mere end det kan få MAV'en til at vælte.
- Skal vi fortrække? - Afblæs missionen.
Estimater kan være fejlagtige.
Vi kunne også ride stormen af.
Lad os ride den af.
Chef?
- Gør klar til afgang. - Chef?
Vi fortrækker. Det er en ordre.
- Hvor hurtigt kan vi lette, Martinez? - Om 12 minutter.
Sigtbarhed lig nul. Bliver I væk, må I følge min dragts telemetri.
- Er I klar? - Klar.
- Chef, er du okay? - Det går.
Vi krænger ti grader, og MAV'en vælter ved 12,3.
Måske kan vi forhindre, at MAV'en vælter.
Brug kablerne fra sendemasten som barduner fastgjort til Roverne.
Pas på!
Watney!
Advarsel. Dragt er bristet.
- Hvad skete der? - Han blev ramt.
Jeg hørte, hans trykmåleralarm gik i gang.
Johanssen, hvornår så du ham sidst?
- Hvordan er hans vitalparametre? - Signalet til Watney er dødt.
Beck!
Hvor længe kan han overleve uden tryk?
Knap et minut.
Ind på række, gå mod vest.
Pas på, I ikke træder på ham.
Chef, vi krænger 10,5 grader.
Snart 11 med alle de vindstød.
Modtaget. Spor jer ind på Martinez' dragt.
- Når I er inde, gør I klar til afgang. - Hvad med dig, chef?
Jeg leder videre. Af sted!
Nu!
Watney!
Watney, kom ind!
MAV'en krænger 11,6 grader.
- Ét hårdt vindstød, og vi vælter. - Så letter du.
- Og lade dig i stikken? - Det er en ordre, Martinez.
Mark!
Mark, kan du høre mig?
Martinez, hvad med områderadaren? Kan den lokalisere Watneys dragt?
Den er beregnet til at se Hermes fra kredsløb, ikke et lille stykke metal.
- Prøv engang. - Modtaget.
Hun ved da, at infrarødt ikke virker i en sandstorm.
Hun griber efter halmstrå.
Ingen udslag på områderadaren.
- Intet? - Nej. Jeg kan knap nok se habitatet.
Jeg ved, du nødigt vil høre det, men Mark er død.
Chef!
Hvad fanden er der med dig?
Min ven er lige død. Jeg vil ikke også miste chefen.
- Stabilitet svækket. - Vi vælter!
Chef, vend tilbage til skibet, nu!
- 13 grader. - Vi får den aldrig i balance igen.
Jeg har et fif mere, så adlyder jeg ordren.
- Bruger du OMS'en? - Nemlig.
Chef!
Jeg er på vej.
Kom så, Johanssen.
Mark!
11,5 grader.
KLar til afgang.
Klar til at lette.
Chef? Giv mig en direkte ordre.
Let.
Omkring klokken 04.30 CST -
- opdagede vores satellitter en storm på vej mod Ares 3-lejren på Mars.
Klokken 06.45 var stormen blevet så voldsom, -
- at vi så os nødsaget til at afbryde missionen.
Takket være den snarrådige missionschef Lewis -
- lykkedes det astronauterne Beck, Johanssen, Martinez og Vogel -
- at nå frem til deres Mars Ascent Vehicle -
- og foretage en hasteafgang klokken 07.28 CST.
Under evakueringen -
- blev astronaut Mark Watney ramt og dræbt af et klippestykke.
Lewis og resten af besætningen nåede sikkert frem til Hermes -
- og er nu på vej hjem.
Men Mark Watney er død.
Iltniveau alarmerende.
Iltniveau...
Tryk stabilt.
Fuck.
Dette er Mark Watney, astronaut.
Jeg fører denne log for eftertidens skyld...
...hvis ikke jeg overlever.
Klokken er 06.53 på sol 19, -
- og jeg er i live.
Tydeligvis.
Men det vil nok komme bag på min besætning og på NASA.
Og på hele verden, formentlig.
Surprise!
Jeg døde ikke på sol 18. Så vidt jeg kan regne ud, -
- knækkede dette stykke af vores primærantenne -
- og spiddede min biomonitor -
- og rev samtidig hul i mig.
Men antennen og blodet formåede at forsegle flængen i min dragt, -
- hvilket holdt mig i live, selvom besætningen troede, jeg var død.
Jeg kan ikke komme i kontakt med NASA.
Og selv hvis jeg kunne, vil det tage fire år -
- for et bemandet fartøj at nå frem til mig.
Og habitatet er beregnet til at holde i 31 dage.
Hvis iltmaskinen går, bliver jeg kvalt.
Hvis vandindvinderen går, dør jeg af tørst.
Hvis habitatet brister, vil jeg ganske enkelt implodere.
Og selvom jeg ved et mirakel undgår alt det, -
- vil maden før eller siden slippe op.
Så...
...ja.
Ja.
Jeg skal ikke dø her.
32.
33.
34.
35. 36.
Sursød kylling.
MÅ IKKE ÅBNES FØR THANKSGIVING!
Hvad har vi her?
Godt, lad os regne på det.
Vores mission her skulle vare 31 sols.
For en sikkerheds skyld fik vi mad med til 68 sols, seks mand.
Det giver mig nok til 300 sols -
- eller 400, hvis jeg rationerer.
Jeg må altså finde ud af at dyrke mad til tre år...
...på en planet, hvor intet kan vokse.
Heldigvis...
...er jeg botaniker.
Mars vil bæve af frygt for mine botanikevner.
EKSKREMENTER
Tryk stabilt.
En af hæfteklammerne faldt ud.
Fuck dig, Mars.
Føj, Johanssen.
Problemet er vand.
Jeg har anlagt 126 kvadratmeter muldjord.
Men hver kubikmeter skal have 40 liter vand, før den kan dyrkes.
Jeg skal lave meget mere vand.
Heldigvis kender jeg opskriften.
Brint blandes med ilt og forbrændes.
Jeg har flere hundrede liter ubrugt hydrazin ude i MDV'en.
Tilsætter jeg iridium som katalysator, vil hydrazinen spaltes i N2 og H2.
Så skal jeg bare dirigere brinten ind i et lille aflukke -
- og antænde den.
Heldigvis ved mennesket af erfaring, -
- at det umuligt kan gå galt, hvis man sætter ild til brint.
NASA hader ild.
Mest fordi ild får alle til at omkomme i rummet.
Derfor er alt vores udstyr flammeresistent, -
- lige bortset fra...
...Martinez' personlige ejendele.
Beklager, Martinez, men hvis jeg ikke måtte rode i dine ting, -
- skulle du ikke have ladet mig i stikken på en gold planet.
Jeg går ud fra, det er okay med dig, omstændighederne taget i betragtning.
Jeg regner med dig.
Ja, jeg sprængte mig selv i luften.
Jeg vil tro...
...jeg glemte at tage højde for den overskydende ilt...
...som jeg udåndede, mens jeg lavede beregningerne.
Fordi jeg er dum.
Jeg må tilbage til arbejdet, -
- så snart det holder op med at hyle for ørerne.
Det var rent faktisk sådan her, Jet Propulsion Lab blev grundlagt.
Fem elever på Caltech forsøgte at fremstille raketbrændstof -
- og havde nær brændt kollegiet ned. Men de blev ikke bortvist.
Man anviste dem en landejendom og bad dem arbejde videre.
Og nu har vi et rumprogram.
Hej med dig.
Marks arbejde i rumprogrammet var en pryd for nationen.
Tabet af ham er smerteligt, -
- men NASAs mænd og kvinder fortsætter utrætteligt -
- fremad og opad, som deres mission dikterer det.
Derved løfter de den arv, Mark efterlader sig...
...og sikrer, at hans offer ikke vil have været forgæves.
VINCENT KAPOOR CHEF FOR NASAS MARSPROGRAM
Jeg taler ikke kun på vegne af NASAs medarbejdere, -
- men for folk over hele verden.
Jeg syntes, du holdt en smuk tale.
- Du må give mig satellittid. - Ikke tale om.
Vi blev bevilget fem Ares-missioner. Jeg kan få Kongressen med på en sjette.
De fortrak efter 18 sols og efterlod forsyninger nok til en halv mission.
Den vil koste en brøkdel af en normal mission.
Jeg skal bare vide, hvad der er tilbage.
Satellittiden skal bruges på Ares 4-forsyningsmissionerne.
Vi må fokusere på Schiaparelli-krateret.
- Vi har 12 satellitter. Bare et par... - Det handler ikke om satellittiden.
Vi arbejder i offentlighedens tjeneste. Der skal være gennemsigtighed.
Retter vi satellitterne mod habitatet, får hele verden Watneys lig at se.
- Er du bange for dårlig PR? - Selvfølgelig er jeg det.
En mission mere? Kongressen bevilger os ikke en papirclips, -
- hvis jeg smækker en død astronaut på avisforsiderne.
Han render jo ingen steder, Teddy.
Han går ikke i forrådnelse. Han vil ligge der til evig tid.
Meteorologerne anslår, at han vil være dækket af sand i løbet af et år.
Vi kan ikke vente et år.
Ares 5 skal først af sted om fem år. Vi har god tid.
Okay.
Så forestil dig det her.
Lige nu er hele verden på vores side. Folk føler med Watney-familien.
Ares 6 ville kunne hente hans lig hjem.
Det skal ikke være formålet med missionen, -
- men en del af det. Sådan vinkler vi det.
Mere støtte i Kongressen. Men ikke hvis vi venter et år.
Om et år rager det folk en skid.
NASAS KONTROLCENTER JOHNSON SPACE CENTER, HOUSTON
KLOKKEN 01.30
MINDY PARK SATELLITKOMMUNIKATION, NASA
NY BESKED - Vincent Kapoor?
HEJ MINDY TJEK DISSE KOORDINATER
6-2...
...7-6-2.
Acidalia Planitia.
Er det vagten?
Det er Mindy Park fra SatCon. Jeg er nødt til at tale med Vincent Kapoor.
Ja, ham.
Ja, det er et nødstilfælde.
KLOKKEN 02.30
- Hvor sikker? - 100 %.
Du tager pis på mig.
Bevis det.
For det første:
Solfangerne er gjort rene.
- Det kan være vindens skyld. - Kør tilbage. Se Rover 2.
Lewis kørte i den på sol 17 og satte den til genopladning.
Den er blevet flyttet.
- Måske glemte hun at registrere det. - Det er usandsynligt.
Kan vi ikke bare spørge Lewis? Lad os kontakte hende på CAPCOM.
Nej. Hvis Watney er i live, skal besætningen ikke vide det.
- Vil du undlade at fortælle dem det? - De har ti måneders rejse foran sig.
De skal være årvågne og koncentrerede.
Men de tror, han er død.
Og de bliver knust, hvis de hører, at de lod ham i stikken.
I har ikke tænkt det her igennem.
Hvad i alverden skal vi sige? "Kære landsmænd.
Kan I huske ham astronauten, vi slog ihjel og lagde i graven?
Han er i live og strandet på Mars. Det var en smutter. Hilsen NASA."
Er I klar over, hvilket ramaskrig det vil udløse?
Hvad gør vi?
Vi har 24 timer til at offentliggøre billederne.
Og en pressemeddelelse. Folk skal ikke selv regne det ud.
Javel.
Men han vil sulte ihjel, længe inden vi når at hjælpe ham.
Kan I forestille jer, hvordan han har det?
Han er 80 millioner kilometer væk hjemmefra og helt alene.
Han tror, vi har opgivet ham.
Hvad gør det ved et menneske rent psykologisk?
Hvad mon han tænker på?
Jeg kommer utvivlsomt til at dø her, -
- hvis jeg skal høre mere af den gyselige diskomusik.
Chef, kunne du ikke have taget noget med fra dette århundrede?
Nej, jeg nægter at turn the beat around.
Har man forsøgt at kontakte Mark Watney?
Vi arbejder på det.
- Har han forråd nok til at overleve? - Det skal vi have undersøgt.
Betyder det her, at De træder tilbage?
Nej.
Jeg må til at tænke langsigtet.
Næste NASA-mission er Ares 4.
Den skal lande ved Schiaparelli-krateret -
- 3.200 kilometer herfra.
3.200 kilometer.
Når den når hertil om fire år, vil jeg skulle være dér.
Ergo må jeg hen til krateret.
Nu bliver det kringlet.
Den fungerende Rover er indrettet til at kunne køre maks. 35 kilometer, -
- inden batteriet skal genoplades ved habitatet.
Det er problem A.
Problem B er, at rejsen vil tage mig omkring 50 dage at gennemføre.
Jeg skal leve 50 dage -
- i en Rover med minimale fornødenhedsforsyninger.
Med alle odds imod mig har jeg kun én mulighed.
Jeg er nødt til at gå hamrende videnskabeligt til værks.
Okay, det var en succes.
Jeg har fordoblet batterilevetiden ved at ribbe Rover 1.
Men hvis jeg sætter varme på...
...bruger jeg halvdelen af mit batteri på en dag.
Hvis jeg ikke sætter varme på, bliver jeg...
...stille og roligt aflivet af termodynamikkens love.
Jeg ville gerne løse problemet her og nu, men uheldigvis -
- er mine nosser frosset fast.
Jeg giver op.
Jeg har muligvis fundet en løsning på varmeproblemet.
Den indebærer desværre, at jeg skal grave radioisotopgeneratoren op.
Fra min uddannelse mindes jeg, at et af modulerne hed:
"Aldrig grave den store kasse med plutonium op".
RTG'er er praktiske i et rumfartøj, men brister de i nærheden af mennesker, -
- så er det ude med os. Det var derfor, vi gravede den ned.
Og plantede det flag, så vi aldrig ville begå den dumhed at nærme os den.
Men så længe jeg ikke ødelægger den...
Jeg var lige ved at sige: "så skal det nok gå alt sammen".
Det vigtigste er, at jeg ikke fryser mere.
Ja, jeg kunne tænke på, at jeg holder varmen, -
- fordi jeg har en henfaldende, radioaktiv isotop i ryggen, -
- men lige nu har jeg større problemer.
Jeg har gennemgået hver eneste fil på missionschefens personlige drev.
Det her er helt officielt den mindst diskoagtige sang, hun har.
- Hvor er Watney på vej hen? - Vi tror, han forbereder en rejse.
Han udfører trinvise forsøg -
- og kører længere og længere ture i Rover 2.
Hvorfor forlader han det relativt sikre habitat?
Vi tror, han vil begive sig mod Ares 4's opsendelsessted -
- for at tage kontakt til os, selvom det bliver farligt.
Hvis vi kunne, ville vi bede ham blive -
- og tro på, at vi gør vores yderste for at få ham hjem i live.
Tak for nu.
Ikke sige noget med at få ham hjem i live.
De interviews er ikke ligetil.
Gud forbyde, at jeg skulle sige noget opløftende.
- Annie. - Vincent laver ikke mere tv.
76 kilometer? Læser jeg rigtigt?
- Spørger De mig? - Ja, det gør jeg.
Ja. Mark kørte to timer i streg fra habitatet, -
- forlod bilen og kørte to timer mere. Vi tror, han skiftede batterier.
Tog han hverken iltmaskinen eller vandindvinderen med?
Hver 41. time er der et hul på 17 minutter.
Det skyldes kredsløbsbanerne, -
- så det er muligt, at vi er gået glip af noget.
Det hul skal ned på fire minutter.
Du har frit råderum over satellitbanerne og justeringerne af dem. Sæt i gang.
Okay.
Hvis frøken Park ikke har overset noget, -
- er Mark ikke på vej mod Ares 4. Endnu.
Men han kan nok regne ud, at det er hans eneste chance.
Bruce, hvor hurtigt kan vi få forsyninger derop?
Som Jorden og Mars står nu, -
- vil det tage ni måneder. Det tager et halvt år bare at bygge den.
Tre måneder.
Tre?
Du vil sige, det er umuligt, hvorefter jeg skamroser JPL-teamets formåen.
Og så regner du på det og siger:
"Overarbejdspuklen bliver enorm."
Overarbejdspuklen bliver enorm.
Kom i gang. Jeg skal nok skaffe pengene.
Vi må informere besætningen.
- Mitch, det har vi jo talt om. - Du har talt om det.
Det er mig, der afgør, hvad der er bedst for besætningen.
De fortjener at få besked.
Når vi har en reel plan, så fortæller vi dem det.
Bruce har tre måneder til at gøre fartøjet klar.
- Det er det, der tæller lige nu. - Vi skal gøre vores bedste.
Ellers vil Mark dø.
Det er 48 sols, siden jeg plantede kartoflerne.
Nu skal der høstes og lægges.
De er vokset endnu bedre end forventet.
Jeg har nu 400 sunde kartoffelplanter.
Jeg gravede dem op med omhu, så planterne overlevede.
De små lægger jeg igen. De store udgør mit forråd.
Naturlige, økologiske, Mars-dyrkede kartofler.
Det er da ikke noget, man hører hver dag.
Men det er alt sammen spildt, -
- hvis ikke jeg kommer i kontakt med NASA.
Jeg ved, hvad jeg gør.
Han er på farten igen.
Hvor fanden skal han hen?
Han har ikke skiftet kurs i 13 dage. Han er ikke i nærheden af Ares 4.
Medmindre han tager en omvej.
Måske prøver han at komme uden om en forhindring.
Hvilken?
Acidalia Planitia er helt tom, bortset fra...
Hvad?
Jeg skal bruge et kort.
- Hvad laver du? - Må jeg lige låne den her?
Hvor befinder habitatet sig?
31,2 grader nord, 28,5 grader vest.
Og hvor er Watney?
Der.
Nu ved jeg, hvor han vil hen.
Jeg tager et fly.
- Vincent. - Godt at se dig.
- Havde du en god tur? - Ja.
Den er opmagasineret lige herhenne.
- Vincent, godt at se dig. - I lige måde.
Vil Mark kunne få den til at virke igen?
Svært at sige. Vi mistede kontakten i 97.
Vi tror, batteriet satte ud.
Men det holdt altså tre gange længere end forventet.
Det er ingen kritik. Jeg vil bare tale med dem, der var med i 97.
De er allerede samlet. Drenge, det er Vincent Kapoor.
Chef for NASAs Marsprogram. Det er vores nuværende team...
...og vores oprindelige medarbejdere.
- Er det genparten? - Ja.
Så lad os se på den.
Pathfinder.
Kom nu, kom nu...
Hold da kæft...
"Status: Søger telemetrisignal."
Sådan. "Modtager signal."
Kamera.
Der er billeder.
"Kan I læse dette?"
"Ja. Nej."
Ret kameraet mod "Ja".
32 minutters signalforsinkelse.
Han kan kun stille ja/nej-spørgsmål, og vi kan kun bevæge kameraet.
Det bliver ikke ligefrem en åndrig rundbordssamtale.
- Bare drej kameraet. - Javel.
Drejer kameraet.
Ja!
Nu bliver det kringlet.
Vi skal gennemføre en detaljeret dialog om astrofysik og teknologi -
- udelukkende ved hjælp af et stillbilledekamera -
- fra 1996.
Heldigvis...
...kan kameraet rotere.
Ergo kan jeg lave et alfabet.
Men ikke vores alfabet.
26 bogstaver plus et spørgsmål op i 360 giver 13 grader per kort.
Det er alt for smalt. Jeg ville umuligt kunne se, hvad kameraet pegede på.
Heksadecimaltal.
Hurra for heksadecimaltal.
Jeg regnede med, at en af jer havde taget en ASCII-tabel med.
Jeg havde ret.
Tillad mig at præsentere supernørden Beth Johanssen.
Hun havde sågar også "Zork II" -
- og "Leather Goddesses of Phobos" liggende på sin bærbare.
Seriøst, Johanssen...
Det er som et museum viet til ensomhed.
Men jeg klager ikke.
Jeg skulle nødigt udbrede mig om ensomhed.
Jeg ved, hvad det er, han vil.
"F. O."
"7. W."
HVORDAN I LIVE?
Vincent. Vincent, vågn op.
ER OKAY
SPIDDET AF ANTENNE BIOMONITOR KNUST
BESÆTNING TROEDE MIG DØD FULDT FORSTÅELIGT
Nu da vi kan føre detaljerede samtaler, -
- har NASA forklaret mig, hvordan jeg hacker Roveren, -
- så den kan tale med Pathfinder.
Hvis jeg hacker en stump kode, -
- bare 20 instrukser i Roverens styresystem, -
- kan NASA koble Roveren på Pathfinders sendefrekvens, -
- og så er der bingo.
"Mark, det er Vincent Kapoor her.
Vi har iagttaget dig siden sol 54.
Hele verden krydser fingre for dig.
Fantastisk arbejde med Pathfinder.
Vi udarbejder en redningsplan.
I mellemtiden sender vi forsyninger, -
- som du kan overleve på, indtil Ares 4 ankommer."
Dejligt at høre.
"Dejligt at høre. Glæder mig til ikke at dø."
Hvordan har besætningen det?
"Hvordan har besætningen det? Hvad sagde de til, at jeg er i live?"
Fik I min besked? Mark.
Må vi lige få et øjeblik?
- Mig? - Ja, dig.
Bare et øjeblik.
Fortæl ham det.
"Vi har endnu ikke fortalt dem, at du er i live.
Det er vigtigt, at de koncentrerer sig om deres mission."
Han skriver: "Ved de ikke, at jeg er i live?"
"Rend mig i" bandeord.
"Hvad" bandeord "i" bandeord "tænker I på"?
"Mark, skru ned for kraftudtrykkene.
Alt, hvad du skriver, transmitteres direkte over hele kloden."
Nå?
Åh gud...
Han er under meget voldsomt pres.
Ja, vi arbejder på det. Han mente det formentlig ikke.
Tak, hr. præsident.
Mark har jo ret.
Jo længere vi venter, jo værre. Besætningen må have besked.
Det siger du, mens Vincent er i Pasadena, så han ikke kan sige dig imod.
Jeg burde ikke skulle stå til ansvar over for Vincent eller nogen anden.
Det er på tide, Teddy.
HERMES - FIRE MÅNEDER EFTER AFREJSE FRA MARS
- Missionschef Lewis? - Sig frem.
Datadump er snart fuldført.
Jeg er på vej.
- Du har vist travlt. - Ja.
Min søn fyldte tre i går. Der burde være billeder fra festen.
Der er en del private beskeder. Jeg sender dem til jeres bærbare.
Jeg vil nødigt læse Vogels bizarre fetich-mails.
- Det er telemetri-opdateringer. - Nå ja, hvis du tænder på det.
Vi har fået en videobesked. Den er adresseret til os alle sammen.
Afspil den.
Jeg er frisk på lidt telemetri.
Hej, det er Mitch Henderson.
Jeg har en nyhed til jer.
Det kan ikke siges på en pæn måde.
Mark Watney er stadig i live.
Åh gud.
Det må komme bag på jer, og I har sikkert et hav af spørgsmål, -
- men her er det i korte træk.
Han er i live og i god behold.
Vi fandt ud af det for to måneder siden og valgte ikke at fortælle jer det.
- To måneder? - Det var mig meget imod.
Vi fortæller jer det nu, fordi -
- vi nu er i kontakt med ham -
- og har lagt en redningsplan.
I skal nok få en redegørelse for alt, hvad der er sket, -
- men det er ikke jeres skyld. Det understreger Mark gang på gang.
Så, ja...
Brug lidt tid på at sunde jer, -
- og spørg så, alt det I vil. Vi skal nok svare.
Skifter og slut.
Han er i live.
- Jeg lod ham i stikken. - Nej.
Vi tog af sted sammen.
I adlød bare min ordre.
Det var mig, der lod ham i stikken.
Nu er NASA slet ikke til at få til at holde kæft.
De vil konstant opdateres på alle habitatets systemer, -
- og der er et hav af mennesker, der vil blande sig i mit landbrug.
Og det er så blæret.
Det er ikke for at lyde arrogant, -
- men jeg er den største botaniker på denne planet.
En stor fordel ved kommunikationen med NASA er, -
- at jeg nu får mails igen.
Ligesom om bord på Hermes. Selv præsidenten har skrevet.
Men den bedste mail, jeg har fået, -
- var fra University of Chicago, mit alma mater.
De skrev, at når man dyrker jorden, har man officielt koloniseret stedet.
Så teknisk set...
...har jeg koloniseret Mars.
Tag den, Neil Armstrong.
Jeg er i øvrigt blevet bedt om -
- at stille op til fotografering i forbindelse med næste transmission.
Jeg vakler mellem at posere som selvfed student -
- eller æggende lolita.
Jeg ved bare ikke, hvordan det ser ud iført rumdragt.
Hvad har han gang i?
Jeg bad om et foto, og så leger han Fonzie.
Bare vær glad for, du fik noget.
Jeg kan ikke bruge det her. Jeg skal have et billede af hans ansigt.
Jeg kan godt bede ham smide hjelmen, men så vil han ligesom dø.
Vi offentliggør billedet, når vi gør rede for redningsaktionen.
Jeg vil melde ud, at vi sender forsyninger op til ham næste år.
Bruce, overholder I tidsplanen?
Vi skal nok nå det.
Ni måneders rejsetid. Så når sonden Mars på sol 868.
Har vi hørt fra botanikerne?
De anslår, at Marks afgrøder vil strække sig til sol 912.
De indrømmer modvilligt, at han klarer sig flot.
Modvilligt?
Mark beder dem dyrke sex med sig selv, når de betvivler hans beslutninger.
Få styr på ham, Vincent. Der er ikke råd til misforståelser.
Jeg hader den margen. Mad til 912 sols, og vi ankommer sol 868.
Forudsat intet går galt.
FEJL
Dragt er bristet.
Iltniveau alarmerende.
Iltniveau: 10 %.
Iltniveau: 5 %.
Dragttryk stabilt.
Tryk stabilt.
Afgrøderne er døde.
Uden tryk fordampede det meste af vandet.
Overlevende bakterier døde i den ekstreme kulde, -
- da de blev udsat for Mars' atmosfære.
Hvor langt har han igen?
Han kan spise de kartofler, han har, men han kan ikke dyrke flere.
Det bør give ham 200 sols.
Rationerne rækker til sol 409.
Plus kartoflerne, 609.
Så på sol 868 vil han for længst være død.
Vi må af sted hurtigst muligt, hvilket jo ændrer rejsetiden.
Vi arbejder på sagen.
Foreløbig estimerer vi en rejse på 414 dage.
Det er nu sol 135.
Vi skal bruge 13 dage til at gøre raketten klar, -
- hvilket giver Bruce og hans team...
...47 dage til at bygge sonden.
Du ringer til Bruce og overbringer ham nyheden.
Okay.
Jeg får brug for noget skiftetøj.
"Kære Mark.
NASA har tilsyneladende givet os lov til at tale med dig nu.
Og jeg trak det korte strå.
Undskyld, vi efterlod dig på Mars.
Vi kan bare ikke lide dig.
Desuden er der meget bedre plads på Hermes uden dig.
Vi skiftes til at klare dine opgaver.
Men det er trods alt kun botanik.
Det er jo ikke rigtig videnskab.
Hvordan går det på Mars?"
"Kære Martinez. Det går fint på Mars.
Jeg kom til at sprænge habitatet i luften, -
- men uheldigvis overlevede al missionschefens diskomusik."
"... men uheldigvis overlevede al missionschefens diskomusik."
"Hver dag går jeg ud og betragter den vidtstrakte horisont."
"Bare fordi jeg kan."
"Bare fordi jeg kan.
Hils de andre fra mig."
"Det skal jeg nok."
GENSTART
Tryk stabilt.
Fem, ti...
...15, 20, 30, 35...
...40...
52.
Rich.
Vågn op.
RICHARD PURNELL ASTRODYNAMIK
Beklager, men de spørger efter sondebanerne.
Hvad er klokken?
Den er 03.42.
Jeg ved godt, vi gør det baglæns, -
- men vi kan ikke fastsætte en dato med så mange ubekendte.
Det er okay.
Efter alle 25 modeller vil turen vare 414 dage.
Der er kun små variationer, hvad angår motorkraft og brændstofbehov.
Det er et skidt tidspunkt.
Ja, Jorden og Mars står dårligt i forhold til hinanden.
Det vil næsten være nemmere at...
Nemmere at hvad?
Jeg må have mere kaffe.
- Kom du noget til? - Har det fint.
Nemmere at hvad?
Du ved godt, jeg er din chef, ikke?
Nu stiller vi det rasende dyre spørgsmål:
Når sonden at blive klar?
- Vi er bagud. - Hvor langt?
15 dage. Den er klar om 15 dage.
Så må vi skabe 15 dage. 13 dage til at montere sonden.
- Kan det bringes ned? - Monteringen tager kun tre dage.
- Og vi kan få det ned på to, ikke? - Jeg kan godt få det ned på to.
- De ti dage er til inspektion. - Afslører den ofte problemer?
- Vil du springe inspektionen over? - Jeg spørger, om der ofte er problemer.
Én gang ud af 20.
Men så betyder det også, at opsendelsen udskydes.
Kender I en mere sikker måde at vinde tid på?
Stræk Watneys rationer fire dage mere. Det er surt, men så er vi oppe på 15.
- Og vi dropper inspektionen. - Hvis det slipper ud...
Jeg tager ansvaret. Du har fået dine to uger. Kom i sving.
Nu skal jeg altså overleve, indtil sonden kommer med mere mad.
Sådan ser minimalt kalorieindtag ud. Standardration.
Men i stedet for at få tre af dem om dagen, -
- spiser jeg én af dem i løbet af tre dage.
Og nu har de bedt mig...
...om at gøre sådan.
Formålet er...
...at strække rationerne fire dage mere.
Det er fandeme strengt.
Jeg dypper kartoflen i knust paracetamol.
Og ingen kan stoppe mig.
Det er syv dage siden, jeg løb tør for ketchup.
FIRE UGER SENERE
Op, op, op.
Herop med den. Etiketten udad.
CAPE CANAVERAL IRIS-SONDEN OPSENDES
Flyvelederen her. Påbegynd statustjek.
Modtaget, Flight. Påbegynder statustjek.
Tror du på Gud, Vincent?
Ja.
Min far var hindu, og min mor er baptist, så...
...jeg tror på et par stykker.
Al hjælp er kærkommen.
Statustjek gennemført.
Flight her. Vi er klar til opsendelse.
Nedtælling:
Ti. Ni.
Otte.
Syv. Seks.
Hovedmotorer tændt.
Fire. Tre.
To.
En.
Affyring.
Fin fremdrift.
Planmæssigt forløb.
Modtager præcise data.
Det kører som på skinner, Flight.
Der er konstateret vibrationer.
Hvabehar?
- Vi måler voldsom præcession. - Er alt okay?
Der er noget galt.
Dens rotation slingrer med omkring 17 grader.
Hvad sker der?
- Trykket på Iris er på 7 g. - Vi modtager ingen målinger.
Den er gået tabt.
- SatCon? - Intet signal til satellitten.
- L.O.S. - Det samme her.
U.S. Destroyer Stockton melder om nedfaldne vragdele.
GC, lås dørene.
Hvordan gik opsendelsen? Watney
"Missionschef Lewis.
Jeg kan få brug for at bede dig om en tjeneste.
Hvis jeg dør, skal du kontakte mine forældre.
De vil sikkert gerne høre alt om vores ophold på Mars.
Jeg ved, det er surt.
Det vil være hårdt at skulle tale med et ægtepar...
...om deres døde søn.
Det er meget at bede om.
Det er derfor, jeg beder dig om det.
Jeg giver ikke op.
Vi er bare nødt til at være forberedt på det værste.
Fortæl dem...
...at jeg elsker det, jeg laver...
...og at jeg er god til det.
Fortæl dem, at jeg dør...
...for noget, der er stort...
...og smukt...
...og større end mig.
Fortæl dem, at jeg er afklaret med det.
Og sig dem...
...tak, fordi de var mine forældre."
KINAS RUMFARTSSTYRELSE
Vi valgte proteinterninger i stedet for de gængse rationer.
Trykket under opsendelsen kombineret med vibrationerne -
- smeltede terningerne og skabte uligevægt i lasten.
Tog man ikke højde for det under inspektionsfasen?
For at nå opsendelsesvinduet måtte vi fremskynde processen.
Deres astronaut vil dø.
GUO MING CHEFFORSKER, CNSA
Der er andre muligheder.
ZHU TAO VICECHEFFORSKER
Teknikerne har regnet på Taiyang Shen-raketten.
Den har brændstof nok til at kunne nå til Mars.
Hvorfor har NASA så ikke henvendt sig?
De ved det ikke. Vores teknologi er fortrolig.
Så hvis vi undlader at foretage os noget...
Vil verden aldrig få at vide, at vi kunne have hjulpet.
Så lad os lege med tanken om, at vi beslutter at hjælpe dem.
Det ville koste os en løfteraket og hele Taiyang Shen-projektet.
Det skal forblive på forskerniveau. Et samarbejde mellem rumagenturer.
Ja.
Ja, det er forstået.
Tak.
Ja!
Godt så.
Takket være min onkel i Kina har vi fået en chance til.
Vi gjorde Iris-sonden klar på 62 dage.
Nu skal vi forsøge at gøre det på 28.
PLEIADES NASAS SUPERCOMPUTER
BEREGNINGER STEMMER
Pyt med landingsstel. Der skal kun forsyninger med.
Vi kan katastrofelande på Mars.
Læg på.
- Hvem er du? - Jeg hedder Rich Purnell.
Jeg arbejder med astrodynamik, og du gør klogt i at lægge på.
Okay.
Jeg ringer senere.
Jeg ved, hvordan vi redder Mark Watney.
Det med sonden kan alt for nemt gå galt. Jeg har en bedre løsning.
- Astrodynamik? - Ja.
Hvad er "Projekt Elrond"?
- Noget skulle det jo hedde. - Men "Elrond"?
Fordi det er et hemmeligt møde.
Hvorfra ved du, at "Elrond" betyder "hemmeligt møde"?
Elronds råd. Det er fra "Ringenes herre".
Det er på det møde, de aftaler at tilintetgøre herskerringen.
Hvis projektet skal hedde Elrond, skal mit dæknavn være Glorfindel.
Jeg hader jer alle sammen.
Teddy har ikke engang fået besked endnu.
- Hvem er du? - Rich Purnell fra astrodynamik.
Fortæl dem det.
Jeg kan sende Hermes tilbage til Mars inden sol 561.
Hvordan?
Vil du være sød at stille dig der?
Tak. Lige der.
Og gider du så stille dig der? Lige der.
Nu leger vi, at klipsemaskinen her er Hermes, -
- og at du er... Hvad var det, du hed?
Teddy. Jeg er NASAs direktør.
Fedt nok, du er Jorden.
Lige nu er Hermes på vej mod dig -
- og ved at påbegynde sin månedlange opbremsning.
Men i stedet foreslår jeg...
...at vi straks accelererer for at bevare og øge tempoet.
Vi går ikke i kredsløb, -
- men flyver tæt nok på til at få en gravitationsslynge.
Samtidig med det...
...får vi forsyninger fra sonden.
Taiyang Shen.
Vi tager, hvad vi skal bruge, og accelererer af sted mod Mars.
Du er Mars. Vi har for meget fart på -
- til at gå i kredsløb, men vi kan foretage en forbiflyvning.
Så kan vi jo ikke hente Watney.
Watney ville møde os i MAV'en.
Og så dribler vi hjemad.
Jeg har regnet på det. Det er muligt.
Rich...
Ud med dig.
- Har han ret? - Ja.
Hvad mener du, Bruce?
Hvis Vincent siger det.
Er vi nødt til at gøre brug af Taiyang Shen?
- Hvorfor er det så vigtigt? - Vi kan kun gøre en af delene.
Sende mad til Watney eller sende Hermes tilbage efter ham nu.
Begge planer omfatter Taiyang Shen, så vi er nødt til at vælge.
Men hvad med Hermes' besætning?
Vi ville skulle bede dem lægge 533 dage ekstra til deres mission.
De ville ikke tøve et øjeblik.
Kan Hermes klare 533 dage oven i den planlagte mission?
Det burde den. Den er bygget til brug i hele Aresprojektet, -
- så den er kun halvvejs i sit liv.
- Men hvis noget går galt... - Så mister vi besætningen.
Vi kan enten løbe en stor risiko for at miste ét menneske -
- eller en lille risiko for at miste seks. Hvordan skal vi træffe det valg?
Det skal vi ikke. Det skal han.
Op i røven. Det bør være missionschef Lewis' afgørelse.
Vi har stadig mulighed for at bringe fem astronauter hjem i god behold.
Jeg sætter ikke deres liv på spil.
Lad dem træffe den beslutning.
Mitch, vi vælger den første løsning.
Din elendige kujon.
- Johanssen. - Ja?
Må jeg lige forstyrre dig?
Ja, værsgo.
- Hvor er du? - I træningscentret.
Hvad så?
Jeg har fået en mail fra min kone. I emnefeltet står der "Vores børn".
Jeg kan ikke åbne den vedhæftede fil.
Okay, lad os se på den.
Lad mig se.
Det er ikke et JPEG.
Det er en ASCII-tekstfil.
Jeg ved ikke, hvad det skal forestille.
Forstår du det?
"Rich Purnell-manøvren".
Det er en kursmanøvre beregnet på Hermes.
Mein Gott...
Missionen slutter i kredsløb om Jorden 211 dage senere.
Kan det lade sig gøre?
- Beregningerne stemmer. - Det er en genial ide.
Hvorfor skal det så være hemmeligt?
Fordi det er stik imod NASAs beslutning.
Hvis vi gør det, er de tvunget til at sende forsyninger op. Ellers dør vi.
Vi har mulighed for at vride armen om på dem.
Gør vi det så?
Hvis det stod til mig, var vi allerede i gang.
Men står det ikke til dig?
Ikke denne gang. NASA har pure afvist ideen.
Vi ville begå mytteri, og det er ikke noget at spøge med.
Det skal gøres i fællesskab.
Inden I svarer, må I overveje konsekvenserne.
Hvis vi misser forsyningsfartøjet, dør vi.
Hvis vi misser Jordens gravitationsslynge, dør vi.
Hvis alting forløber glat, -
- lægger vi 533 dage til vores mission.
533 dage mere, før vi genser vores familier.
533 dages uplanlagt rumrejse, hvor hvad som helst kan gå galt.
Er det alvorligt, dør vi.
- Jeg er frisk. - Klap lige hesten, cowboy.
Vi to er militærfolk. Vi risikerer at blive stillet for en krigsret.
Og I andre kan godt glemme alt om at blive sendt herop igen.
Udmærket. Hvis vi gør det, hvordan skal det så forløbe?
Jeg plotter bare kursen ind.
De kan overtage styringen af Hermes fra kontrolcentret.
Kan det forhindres?
Hermes har fire navigationscomputere forbundet med tre radiobølgesendere.
Vi kan ikke slå senderne fra, for så mister vi telemetri, -
- og slår vi computerne fra, kan vi ikke styre skibet.
Jeg ville skulle deaktivere fjernstyringsmodulet i hvert system.
Det er en del af OS'ets kode.
Og hvad betyder det i daglig tale?
At det er muligt.
Fint.
Men det skal være enstemmigt.
Hvis vi gør det, betyder det mere end 900 dage i rummet.
Det er rumrejse nok for et helt liv, så...
...ja.
Jeg stemmer ja.
Lad os hente ham.
Johanssen?
Ja.
En statusopdatering fra Hermes.
- Læs den højt. - Der står:
"Til jeres information. Rich Purnell er en koldblodig guttermand."
Hvad?
Flight, det er Guidance. Hermes er røget ud af kurs.
CAPCOM, giv Hermes besked om, at de har taget afdrift.
Det er ikke afdrift, Flight. De har skiftet kurs.
Hvad fanden?
Kan det skyldes en fejl i instrumenterne?
Nej, Flight.
Beregn, hvor længe de kan holde kursen, før den er uafvendelig.
Jeg er i gang, Flight.
- Hvem er Rich Purnell? - Aner det ikke.
Find ud af, hvem fanden Rich Purnell er.
Annie går til medierne -
- og informerer dem om, at Hermes sendes tilbage til Mars.
Det lyder fornuftigt.
Omstændighederne taget i betragtning.
Vedkommende, der fortalte dem om manøvren, videregav bare oplysninger.
Det var besætningen selv, der traf beslutningen.
Du har muligvis dødsdømt dem.
Vi er på samme side.
Hver gang noget går galt, glemmer folk, hvorfor vi flyver.
Jeg forsøger at holde os i luften. Der er vigtigere ting end ét menneske.
Nej. Det er der ikke.
Når det her er overstået, forventer jeg, at du siger op.
Forståeligt.
Få vores astronauter hjem.
Forud for enhver mission går tre års forsyningstogter.
NASA kom frem til, at det er nemmere -
- at sende udstyret i forvejen, end at vi skal medbringe det.
Det betyder, at MAV'en til Ares 4-missionen -
- allerede står og venter i Schiaparelli-krateret.
Jeg skal så bruge den til at gå i kredsløb, -
- netop som Hermes passerer forbi, -
- og så går jeg ud fra, at de skal fange mig.
I rummet.
Jeg har 200 sols til at regne ud, -
- hvordan jeg medbringer alt det livsnødvendige.
Iltmaskinen, vandindvinderen og atmosfæreregulatoren.
Det skal alt sammen med.
Heldigvis har jeg Jordens største begavelser, -
- hele klodens samlede hjernekapacitet, til at hjælpe mig.
Indtil videre er deres bedste bud:
"Bor nogle huller i taget på Roveren, og tæv løs på den med en sten."
Det skal nok virke.
FARVEL MARS
533 dage længere? Og det sagde du ja til?
Han ville have gjort det samme for mig.
Siger I også "appelsin"? Appelsin!
Han sagde ikke "appelsin". Gjorde han vel?
Hej, skat.
Hej.
Jeg har noget til dig. Fandt den på et loppemarked.
Første oplag.
- Ikke en ridse. - Jeg er så glad for den.
Med al respekt for jeres procedurer, -
- så har vi altså ikke gjort det på den måde siden Apollo 9.
Forstod han det?
SYV MÅNEDER SENERE
Jeg har funderet over juraen på Mars.
Man har vedtaget, at intet land kan gøre krav på noget uden for Jorden.
Og befinder man sig ikke på et andet lands territorium, -
- så gælder havretten. Mars er derfor internationalt farvand.
NASA er en amerikansk, ikkemilitær organisation.
Den ejer habitatet, men udenfor er jeg i internationalt farvand.
Og nu bliver det sjovt. Jeg er på vej til Schiaparelli-krateret, -
- hvor jeg vil entre Ares 4-fartøjet.
Det er der ingen, der kan give mig tilladelse til, -
- før jeg er om bord på Ares 4.
Jeg border altså et fartøj i internationalt farvand uden tilladelse.
Det gør mig bogstaveligt talt til pirat.
Mark Watney, rumpirat.
AFSLUTTET KORREKT
Rumpirat.
Overalt, hvor jeg kommer, er jeg den første.
Det er en underlig følelse.
Stiger jeg ud af Roveren, er jeg første mand på skansen.
Bestiger jeg et højdedrag, er det som den første.
I 4,5 milliarder år har her ikke været et øje.
Og nu er jeg her.
Det første menneske nogensinde, der er helt alene på en planet.
Hvordan klarer han sig?
Indtil videre meget godt. Han overholder tidsplanen.
Han kører fire timer om formiddagen, -
- lægger solfangerne ud, lader dem genoplade i 13 timer, -
- sover i mellemtiden og begynder så forfra.
Hvordan klarer han sig?
Han vil gerne tituleres "kaptajn Gyldenskæg".
- Mars er jo underlagt hav... - Ja, det forklarede han.
Hvor er han?
Dér.
Her.
Jeg vil med det samme sige, at du bliver noget mellemfornøjet.
Nå da?
Problemet er opsamlingshastigheden.
Hermes kan ikke gå i kredsløb om Mars.
Så har de ikke brændstof nok til at nå hjem.
MAV'en er kun bygget til at nå et lavt Mars-kredsløb.
Hvis Mark skal slippe helt fri af Mars' tyngdekraft -
- og samles op af Hermes...
- Så skal han have fart på. - Netop.
Altså skal vi gøre MAV'en lettere. Meget lettere. 5.000 kilo lettere.
- Kan I ikke det? - Visse ting er jo indlysende.
Der er regnet med 500 kilo jordbundsprøver.
Dem dropper vi selvfølgelig.
Og der er kun én passager, ikke seks.
Med grej er det yderligere 500 kilo.
Ud med fornødenhedsudstyret. Mark må rejse i sin EVA-dragt.
Hvordan skal han så kunne betjene instrumenterne?
Det skal han ikke.
Martinez fjernstyrer MAV'en fra Hermes.
Vi har aldrig før fjernstyret et bemandet fartøj.
Men det åbner selvfølgelig spændende muligheder.
Vi vil kunne droppe instrumentbrættet og alle kommunikationssystemerne.
Øjeblik.
Foreslår I en fjernstyret opsendelse uden kommunikationsmidler?
Det er ikke engang det værste.
Så spring frem til det!
Vi er nødt til at fjerne slusen, vinduerne og skrogpanel 19.
- Vil du pille spidsen af skibet? - Ja.
Slusen alene vejer 400 kilo.
Vil du sende ham af sted uden spidsen af skibet?
Nej.
Han skal dække den til med teltdug.
Skroget er der primært for at holde luften inde.
I den tynde atmosfære er strømlining mindre vigtigt.
Når luftmodstand bliver et problem for skibet, -
- vil det være så højt oppe, at der ingen luft er.
Du vil skyde ham ud i rummet under en presenning.
Ja.
Skal jeg fortsætte?
Nej.
Det kan I f... ikke mene!
Tror du, han mener:
"Det mener I ikke?"
Eller er det mere: "Det mener I ikke!"
- Det er nok nummer to. - Tror du?
Det kunne også være nummer et. "Det mener I ikke?"
Ja, det kunne det godt.
SCHIAPARELLI-KRATERET ARES 4'S LANDINGSSTED
Jeg ved godt, hvad de har gang i.
Jeg ved præcis, hvad de har gang i.
De taler hele tiden om -
- at rejse hurtigere end noget menneske nogensinde.
Som om det skulle tage brodden af, hvor vanvittig deres plan er.
Ja, jeg kommer til at rejse hurtigere end noget menneske nogensinde, -
- fordi I sender mig af sted i en åben sportsvogn.
Men det værste er, at jeg ikke selv kan styre den.
Og til jer fysikere...
Når I beskriver eksempelvis acceleration, skal I ikke bruge ordet "hurtigt".
Det gør de kun i håbet om, at jeg ikke gør indvendinger...
...mod deres galskab...
...fordi det lyder fedt med "hurtigere end noget menneske nogensinde".
Og jeg synes, det lyder fedt.
Det lyder vildt fedt.
Men det får de ikke at vide.
Okay.
På med vanten.
Helt ærligt...
Beck og Vogel, I skal være i sluse 2 med yderdøren åben, -
- allerede inden MAV'en bliver affyret.
Martinez styrer MAV'en, Johanssen overvåger opstigningen.
Når vi er klar til opsamling, er det Beck, der henter Watney.
- Vi er klar. - Hvad er opsamlingsplanen?
Vi laver en lang kæde af sikkerhedslinerne.
214 meter lang.
Med MMU'en kan jeg nemt komme omkring.
Hvor høj hastighed kan du klare?
Jeg kan få fat i MAV'en med fem meter i sekundet.
Ti er som at springe på et tog i fart. Mere end det, så kan det gå galt.
Vi har en vis margin.
Opsendelsen varer 12 minutter, -
- og så er der 52 minutter til opsamlingen.
Når Marks motor slukkes, kender vi koordinaterne og hastigheden.
Vogel er Becks reserve. Om alt går vel, haler du dem om bord.
Hvis noget går galt, går du ud efter ham.
- Jep. - Godt.
Lad os så hente ham.
Pas godt på denne Rover. Den reddede mit liv. Watney.
Stemningen er anspændt her uden for Johnson Space Center.
Folk er strømmet hertil for at se, -
- hvorvidt det vil lykkes at undsætte Mark Watney.
Husk på, man har kun været i sparsom kontakt med ham.
Det, vi er vidner til, foregår her og nu, -
- men vi forsøger at opdatere jer om begivenhedernes gang.
Lad os nu lytte med, når NASA tager kontakt til Mark Watney.
Hvis noget går galt, hvad kan vi så gøre?
Ikke en skid.
De er 12 lysminutter herfra, -
- så det vil tage dem 24 minutter at få besvaret ethvert spørgsmål.
Selve opsendelsen varer 12 minutter...
...så de må klare sig selv.
CNSA'S HOVEDKVARTER BEIJING
...præcis hvor længe, Mark har været alene på Mars.
Senere taler vi med en psykolog...
Brændstoftryk korrekt.
Motorkalibrering fuldført.
Fin signalkvalitet.
Vi er klar til pre-flight-tjek, chef.
Kontrolcenter, Hermes her. Vi overholder tidsplanen.
To minutter og ti sekunder til opsendelse.
To minutter, Watney.
- Hvordan har du det? - Fint.
Jeg glæder mig til at komme op til jer.
- Tak, fordi I kom tilbage efter mig. - Vi er i fuld sving.
Du bliver udsat for heftig g-kraft, så det er i orden at besvime.
Du er i Martinez' hænder nu.
Han kan lige vove på at lave tønderul.
Det er modtaget.
- CAPCOM? - Klar.
- Fjernstyring? - Klar.
- Opsamling? - Klar.
- Sekundær opsamling? - Klar.
Pilot?
Klar.
Pilot?
Klar.
Vi er klar.
Kontrolcenter, vi er klar til opsendelse.
Nedtælling: Ti.
- Ni. - Hovedmotor til.
Otte.
Syv. Ankertvinger frakoblet.
Fem sekunder, Watney.
Vi ses om lidt.
Fire.
Tre.
To.
En.
Hastighed: 741 meter i sekundet.
Højde: 1.350 meter.
- Det er for lavt. - Den stritter imod.
Watney, kan du høre mig?
Rakettrin frakoblet.
Hastighed: 850. Højde: 1.843. Langt under den ønskede højde.
- Hvor langt under? - Jeg tjekker.
Watney? Kan du høre mig?
Han er formentlig besvimet under de 12 g. Giv ham et øjeblik.
Modtaget.
Hovedmotor slukkes om tre...
...to, en.
Sluk.
Automatisk styring aktiveret.
Motoren slukket.
Alt brændstof opbrugt.
Watney?
Kan du høre mig?
Der er vist problemer med forbindelsen.
Han er på radaren.
Opsamlingshastighed: 11 meter i sekundet.
Det er til at leve med.
Afstand ved opsamlingssted:
Vi er 68 kilometer fra ham.
68 kilometer?
Sagde hun 68 kilometer?
Kom, venner, løs problemet.
Tid til opsamling?
39 minutter og 12 sekunder.
Hvad hvis vi peger vores motorer i samme retning?
Hvor meget brændstof vil du gemme til højdejusteringer på hjemturen?
Hvor meget skal du bruge?
Jeg kan nøjes med 20 % af det, vi har tilbage.
75,5 % af højdejusteringsbrændstoffet vil kunne reducere afstanden til nul.
Gør det.
Det reducerer afstanden til nul, -
- men opsamlingshastigheden bliver 42 meter i sekundet.
Det er alt for hurtigt.
Så har vi 39 minutter til at finde ud af at bremse.
Martinez, aktivér motorerne.
Modtaget.
MAV til Hermes.
Watney?
Ja.
- Hvordan har du det? - Jeg har ondt i brystet.
Jeg har brækket nogle ribben. Hvordan har I det?
Der opstod komplikationer under opsendelsen.
Modtaget.
Hvor slemt er det?
Vi har korrigeret afstanden, men hastigheden er et problem.
- Hvor stort et problem? - 42 meter i sekundet.
Pis.
Chef, jeg har en ide.
Sig frem, Mark.
Hvis jeg kan finde noget spidst -
- og prikke hul i handsken på min dragt, -
- kan jeg bruge luftstrømmen til fremdrift -
- og flyve hen til jer. Jeg ville have nemt ved at styre med armen.
Du ville ikke styre noget som helst.
Du ville skulle flyve efter øjemål med en svært styrbar fremdriftskilde.
Ja, det er alt sammen udmærkede argumenter.
Men tænk engang...
Jeg ville flyve rundt som Iron Man.
Chef...
Lad os lave en Iron Man.
- Uventet L.O.S. - Vi har mistet signalet.
Det er ikke en helt dum ide.
Jo, det er verdens dårligste ide.
Ikke det, han sagde. Atmosfære som fremdrift.
Hvad sker der, hvis vi sprænger VAL'en?
- Vil du åbne luftslusen? - Det vil give os et los.
Og sprænge snuden af skibet.
Og vi ville miste den luft, vi skal bruge for ikke at dø.
Vi forsegler broen og reaktoren. Resten bliver et vakuum.
- Vogel? - Sig frem.
Du skal komme ind og lave en bombe.
Hvabehar?
Du er kemiker. Kan du lave en bombe af det, vi har med?
Formentlig.
Men at fremstille sprængstof -
- om bord på et rumskib er en forfærdelig ide.
Laver I en bombe uden mig?
Ja. Kan du klare det?
Ja.
Houston, vi har til hensigt at sprænge VAL'en for at få fremdrift.
Beck, du og Johanssen mødes i sluse 1. Vi åbner yderporten.
Anbring ladningen på inderporten, og find hen til sluse 2 udenfor.
Modtaget. Jeg er på vej.
Jeg er indenfor.
Modtaget.
Vogel, hvor er du?
I køkkenet.
Chef...
Det kan jeg ikke lade jer gøre. Jeg er klar til at punktere dragten.
- Ikke tale om. - Men jeg er egoistisk, forstår du.
Jeg vil have mindesmærker rejst til ære for mig og kun mig.
Jeg skulle have ladet ham blive på Mars.
- Sukker? - Ja.
Hold den her.
Flydende ilt -
- og pletfjerner, der indeholder ammoniak.
Det her stads er fem gange kraftigere end en stang dynamit.
- Hvordan aktiverer vi det? - Slut den til et af lyspanelerne.
Forsigtig.
Åbn sluse 1.
Jeg er på vej hen til Beck.
Nu må vi håbe, det er en god ide.
- Det er det. - Åbn A1.
Har du den?
Sørg for at komme væk, inden den eksploderer.
Vær forsigtig derude.
I rummet.
Fortæl det ikke til nogen.
Bomben er på plads.
Forlader sluse 1.
Jeg regner på det, og selv med optimal udblæsning bliver vinklen skæv.
Hvad er opsamlingsafstanden?
Omtrent 260 meter.
Det er for meget.
Chef?
Luk døren, Martinez.
Åbn D3.
Lad den stå åben.
Åbn B2.
Johanssen.
- Tid til udblæsning efter detonation? - 15 sekunder.
Det bliver lige til øllet.
- Chef? - Afstanden er for stor. Jeg gør det.
- Jeg kan godt klare det. - Jeg sætter ikke flere liv på spil.
Beck er tilbage. Johanssen, detonér bomben.
- Ti sekunder. - Spænd jer fast.
Fem. Fire.
Tre.
- Klar til opbremsning. - To.
En.
Aktiverer panel 41.
- Forseglingen holder. - Hvor slemt er det?
Pyt med det. Opsamlingshastighed?
- 12 meter i sekundet. - Modtaget.
Hag mig fast.
Sådan.
MAV'en i sigte.
Hvor stor er afstanden?
Tjekker.
312 meter.
Sagde du 312?
Så vinker jeg bare, når jeg flyver forbi.
Jeg kan ikke nå dig, Mark.
- Det kan ikke lade sig gøre. - Det ved jeg godt.
- Beck, slip mig fri, så jeg kan nå ham. - Jeg har styr på det, chef.
Mark, kom ind.
Jeg er på vej.
For satan...
Hvad er hastigheden mellem mig og Mark?
5,2 meter i sekundet.
Jeg justerer min kurs.
3,1 meter i sekundet.
Afstand: 24 meter.
11 meter.
Seks.
Hold ud, Mark.
Jeg har ham!
- Jeg har ham. - Sådan, Iron Man!
Beck, træk os ind.
Hvor er jeg glad for at se dig.
Du...
...har en elendig musiksmag.
Houston, det er Hermes her.
Vi har ham.
Watney er i sikkerhed.
Et møde i det ydre rum.
Efter meget lang tid har de gjort, hvad mange troede, var umuligt.
Missionen lykkedes. Mark Watney er blevet reddet.
Tag fat i ham.
- Hej, smukke. - Beck, luk lugen.
Hejsa!
Seks mand sikkert om bord.
Det er et storslået øjeblik for nationen, for verden -
- og for international rumfart.
Jeg fatter ikke, at det virkede.
Det er utroligt.
Du lugter lidt stramt.
Jeg har heller ikke været i bad i et år.
Ikke få mig til at grine. Jeg har brækkede ribben.
Hej med dig.
- Godmorgen. - Det er en stor ære.
Godmorgen.
DAG 1
Velkommen til astronautuddannelsen.
Hør nu godt efter, for det her kan redde jeres liv.
Tro mig, jeg ved det.
Lad mig få det sagt med det samme.
Ja, jeg overlevede på en gold planet ved at dyrke afgrøder i mit eget lort.
Ja, det er værre, end det lyder, så lad os aldrig mere tale om det.
Det andet spørgsmål, jeg altid bliver stillet, er:
Mens jeg var deroppe helt alene, -
- troede jeg så, jeg skulle dø?
Ja, også i den grad.
Og det skal I vide, for det vil også ske for jer.
Det er rummet. Det er ikke samarbejdsvilligt.
Før eller siden vil alting gå skævt for jer.
Alting vil gå skævt, og så vil I sige: "Det er slut."
"Min tid er omme."
I kan enten affinde jer med det, eller I kan spænde hjelmen.
Længere er den ikke.
I skal bare gå i gang.
I regner på det og løser problemet.
Og så løser I det næste -
- og det næste. Og når I har løst problemer nok, så kommer I hjem.
Har I nogen spørgsmål?
Når kontrolcentret har gennemført pre-flight-tjekket, -
- begynder opsendelsesproceduren.
Ares 5-besætningen ankommer til Hermes -
- cirka 48 minutter efter affyringen.
Foran dem ligger så 414 dages rumrejse.
Er målene blevet ændret mellem den forrige mission og Ares 5?
Og hvad håber I at opnå denne gang?
Nej, målene er de samme som altid i Aresprojektet.
Denne gang satser vi på at få alle astronauter hjem samtidig.
- Styringstjek gennemført. - Modtaget.
Flight her.
Vi er klar til opsendelse.
De sidste tjek er gennemført, -
- og alt er klar til opsendelsen af Ares 5.
20 sekunder.
Påbegynder nedtælling.
Ti. Ni.
Hovedmotor tændt.
Syv. Seks. Fem. Fire.
Tre. To. En.
Affyring. Besætningen om bord på Ares 5 -
- indleder den næste æra inden for amerikansk rumforskning.
Flot slag.
Fem år efter undsætningen af astronaut Mark Watney -
- er Ares 5 på vej til Mars.
Oversættelse: Henrik Thøgersen Scandinavian Text Service 2015